Nepenthes

Periuk kera, periuk monyet atau tabung beruk ialah sejenis tumbuhan karnivor yang hidup melata di sekitar Malaysia dalam genus Nepenthes yang mempunyai lebih kurang 170 spesies berakar yang ditemukan di kawasan tropika Dunia Lama, dari China Selatan, Indonesia, Malaysia dan Filipina; ke barat hingga Madagascar (dua spesies) dan Seychelles (satu); ke selatan hingga Australia (tiga) dan New Caledonia (satu); dan ke arah utara ke India (satu) dan Sri Lanka (satu). Kepelbagaian terbesar didapati di pulau-pulau Borneo, Sumatera, dan Filipina yang memiliki banyak spesies endemik.

Tumbuhan-tumbuhan ini biasanya tumbuh di kawasan tidak lebih daripada 3,400 meter dari paras laut, berasid, tidak subur dan kekurangan nitrogen dalam kawasan panas dan lembap. Spesies-spesies ini memerangkap serangga dalam bukaannya yang berbentuk "periuk" untuk membekalkan sebahagian daripada nitrogen yang diperlukannya.

Nepenthes bermula sebagai pokok rosette dan matang sebagai pokok memanjat bersulur paut. Sesetengah sulur membentuk periuk berongga. Spesies berlainan mempunyai periuk berbentuk dan bewarna yang berlainan. Kebanyakan spesies tumbuh di atas tanah, sementara sesetengah spesies merupakan epifit.

 Taksonomi 

Nama genus Nepenthes pertama kali ditulis dalam buku Hortus Cliffortianus karya Carl Linnaeus pada tahun 1737Linnaeus, C. 1737. Nepenthes. Hortus Cliffortianus. Amsterdam. Ia memetik karya Odýsseia Homeros di mana posyen "Nepenthes pharmakon" diberi kepada Helen oleh seorang ratu Mesir. Nepenthes () datang daripada kata-kata bahasa Yunani Purba  nē "tidak" dan  penthos "sedih" bermaksud sejenis ubat yang menawar kesedihan dalam mitologi Yunani.

 Habitat 
Kadang-kala terdapat di paya gabus, kerangas, katu kapur, hutan dipterokarp bercampur, hutan submontan dan montane, dari paras laut sehingga 2,700 meter.

 Kegunaan 
 Masakan 
Di kalangan kumpulan Orang Asli Semelai, satu dari hidangan istimewa mereka adalah pulut yang dimasak di dalam kantung periuk kera.Malaysia at Random. Lemang juga dimasak cara begini oleh orang-orang pedalaman Negeri Sembilan dan Pahang.Tuti Haryanti Ahmad Rodzi (Januari 28, 2017). "Rasa unik periuk kera". Berita Harian. Dari https://www.bharian.com.my/bhplus-old/2017/01/240858/rasa-unik-lemang-periuk-kera pada 2 Mac 2023.Nor Khalilah Gusti Hassan (1 Jun 2019) 'Lemang periuk kera selamat'. Sinar Harian. Dari https://www.sinarharian.com.my/ampArticle/31035 pada 2 Mac 2023. Ia agak mendatangkan tengkarah dalam kalangan sesetengah pihak pencinta alam yang mempersoalkan kemungkinan risiko terkumpul najis tinjaan kelawar dan musang serta pemetikan tidak terkawal, namun kawalan pemerolehan dan pembersihan ditegaskan para penjual yang sering mencarinya di kebun getah dan ladang kelapa sawit.Rahimah Abdullah (Jun 2, 2019). "Lemang periuk kera dapat sambutan di sebalik cerita 'tandas haiwan'". Astro Awani. Dari https://www.astroawani.com/berita-malaysia/lemang-periuk-kera-dapat-sambutan-di-sebalik-cerita-tandas-haiwan-209226 pada 3 Mac 2023

 Rujukan  

Bacaan lanjut





 Beaver, R.A. 1983. The communities living in Nepenthes pitcher plants: fauna and food webs. In: J.H. Frank & L.P. Lounibos (eds.) Phytotelmata: Plants as Hosts for Aquatic Insect Communities. Plexus Publishing, New Jersey. pp. 129–159.



  Boulay, J. 1997. Les Nepenthes. Dionée 38.




















 Pautan luar 
 Stephanie, C. Living: Death trap in a pot. New Straits Times. 5 November 2011. Diambil 24 Januari 2012.
 Keunikan Periuk Kera diadaptasi dalam seni. Utusan Malaysia.
 Ken, D. The Lure of Carnivorous Plants / Tarikan Tumbuhan Karnivor. New York Times. 12 Oktober 2011.

Kategori:Tumbuhan Karnivor